EkBass/fiwiki-20250220-pages-articles huggingface dataset:
Tampereen ruotsalainen seurakunta

Tampereen ruotsalainen seurakunta eli Tammerfors svenska församling on Tampereella toimiva evankelis-luterilainen seurakunta. Seurakunta kuuluu Tampereen seurakuntayhtymään ja se on ruotsinkielisyytensä vuoksi osa Porvoon hiippakuntaa, Keski-Uudenmaan rovastikuntaan. Seurakunnalla on kytköksiä myös Tampereen ympäryskuntiin, ja sen kirkkoherrana toimii Kim Rantala. Ruotsalaisessa seurakunnan jäsenmäärä on pysynyt 2000-luvun ajan noin 900 jäsenessä. Vuonna 2019 jäseniä oli 876. Muiden Suomen ruotsinkielisten seurakuntalaisten tapaan, Tampereen ruotsalaisen seurakunnan jäsenet saavat kaksi kertaa kuukaudessa ilmestyvän Kyrkpressen-lehden kotiin kannettuna. Tämän lisäksi seurakunta julkaisee ilmoituksia myös paikallisessa Tammerfors Aktuellt -lehdessä.. == Historia == Ruotsinkielisellä kirkkoelämällä on pitkä historia nykyisen Tampereen kaupungin alueella. Vuonna 1636 Pirkkalan seurakunnasta itsenäistynyt Messukylän seurakunta toimi ruotsin kielellä. Nykymuodossaan Tampereen ruotsinkielinen seurakunta perustettiin 1926.. Tampereen ruotsinkielinen seurakunta on ainoa edelleen aktiivinen ruotsinkielinen seurakunta, joka sijaitsee sisämaassa tai muutoin ei- perinteisesti ruotsinkielisellä alueella. == Kirkot ja muut tilat == Ruotsinkielisellä seurakunnalla ei ole omaa kirkkoa, vaan sen jumalanpalveluksia järjestetään seurakuntakodissa (Svenska Hemmet) ja Tampereen Vanhassa kirkossa. Lisäksi tiloja on Tampereen seurakuntien yhteisellä talolla. == Kirkkoherrat == * 1926: vt. Gunnar Fleege * 1926–1927: vt. Ola Cleve * 1927-1939: J. Alarik Forsblom * 1939–1940: vt. Knut Jansson * 1940–1944: Olof J. Jurwa * 1946–1949: Helge Helander * 1952–1963: Alvar Kurtén * 1963–1968: Karl-Erik Hedman * 1968–1969: vt. Lars-Erik Björkstrand * 1969–1973: Fredrik Cleve * 1973–1989: Håkan Palin * 1989: vt. Peter Blumentahl * 1990–1992: Ole Brunell * 2008–2022: Kim Rantala * 2022– Janne Heikkilä == Katso myös == * Uskonto Tampereella * Tampereen seurakuntayhtymä ==Lähteet== == Aiheesta muualla == * Tampereen ruotsalaisen seurakunnat verkkosivut * Ilmapanoraamakuva Vanhasta kirkosta - Virtuaalinen Tampereen kaupunkiopas: VirtualTampere.com * Panoraamakuvia Tampereen vanhalta kirkolta - Virtuaalinen Tampereen kaupunkiopas: VirtualTampere.com Luokka:Tampereen evankelis- luterilaiset seurakunnat‎ Luokka:Porvoon hiippakunnan seurakunnat
Grobiaani

Grobiaani (Grobian, Sanctus Grobianus) on kuvitteellinen keskiaikainen pyhimys, jonka nimi johtuu saksan kielen sanasta grob, 'karkea', 'sivistymätön ihminen'. Satiirikko Sebastian Brant (1457-1521) keksi Pyhän Grobianin huonojen tapojen suojeluspyhimykseksi kuuluisaan runoonsa Das Narrenschiff (1494). Das Narrenschiff kuvaa tämän uuden pyhimyksen palvontaa. Tästä runosta on saanut nimensä Katherine Anne Porterin romaani Narrilaiva., ja se oli myös Erasmus Rotterdamilaisen Tyhmyyden ylistyksen esikuva. ==Lähteet== Luokka:Kuvitteelliset henkilöt Luokka:Kansanperinne
Katherine Anne Porter

Katherine Anne Porter (15. toukokuuta 1890 Indian Creek, Texas, Yhdysvallat – 18. syyskuuta 1980 Silver Spring, Maryland, YhdysvallatKatherine Anne Porter, The Baltimore Literary Heritage Project, viitattu 20.11.2018) oli Pulitzer- palkittu yhdysvaltalainen kirjailija, toimittaja, esseisti, novellisti ja poliittinen aktivisti. Hänen teoksensa Narrilaiva vuodelta 1962 oli ilmestymisvuonnaan myyntilistan kärjessä Yhdysvalloissa, mutta vielä enemmän kiitosta kriitikoilta hän on saanut novelleistaan. Teoksissaan hän käsittelee synkkiä aiheita, kuten petosta, kuolemaa ja ihmisen pahuuden alkulähdettä. Porteria on kunnioitettu 1990 Texasissa, jossa hänen kotiseutunsa Brown County on saanut Recorded Texas Historic Landmarkin numeron 2905. Porterin novellikokoelma ”The Collected Stories of Katherine Anne Porter” sai vuonna 1965 Pulitzer-palkinnon. ==Suomennetut teokset== * Narrilaiva (Ship of fools), suom. Kaija Kauppi. Gummerus, 1967. * "Kukkiva Juudaksen puu" teoksessa: Amerikkalaisia kertojia, toim Jouko Linturi. Tammi 1959 ==Lähteet== *Petri Liukkonen, Katherine Anne Porter, Authorscalendar.info ===Viitteet=== Luokka:Yhdysvaltalaiset kirjailijat Luokka:Kirjallisuuden Pulitzer-palkinnon saaneet Luokka:Vuonna 1890 syntyneet Luokka:Vuonna 1980 kuolleet
Suomen Urheilukuninkuuskilpailut 1903

Suomen urheilukuninkuudesta kilpailtiin Helsingissä 1. - 2. elokuuta 1903. Kuninkuus ratkaistiin moniottelussa, jossa kukin laji oli pisteytetty ja niihin asetettu kandidaatin ja maisterin arvoon oikeuttavat tulokset. Vain kolme kilpailijaa, Sigell, Andersson ja Planström saavuttivat kandidaatin arvon, sen sijaan maisteriksi ei yltänyt yksikään kilpailija. Sääntöjen mukaan kuninkaaksi kruunattiin se, jolla oli eri lajeista korkein minimipistemäärä. Heitto- ja hyppylajit suoritettiin molemminpuolisesti ja rajat koskivat sekä parempaa että huonompaa puolta, ts. huonomman käden puutteita ei voinut korvata paremman käden huipputuloksella. Kuitenkin yhteistuloksen perusteella palkittiin lajien parhaat. Maisterin (kandidaatin) arvoon vaaditut tulokset: Kuula 9,00 (8,10), korkeus 140 (126), kävely 1.20,0 (1.30,0), aitajuoksu 19,0 (21,0), pituus 500 (450), kiekko 25,00 (22,50), 100 metriä 13,0 (14,0), 3-loikka 10,50 (9,45), keihäs 27,00 (24,30). ==Lopputulokset== Parhaat tulokset. Lajit: kuula, korkeus, 250 m kävely, 110 m aidat, pituus, kiekko, 100 m, 3-loikka ja keihäs. Sija Nimi Seura 1 2 3 4 5 6 7 8 9 Pisteet Minimi Väinö Sigell HR 21,70 302 1.11,0 19,2 10,06 55,38 13,0 22,39 64,02 967 97 F. Andersson Kouvola 20,87 284 1.16,5 19,4 10,65 55,15 12,2 23,00 61,46 963 90 Uno Häggman Viipuri 19,31 276 1.28,6 18,0 11,41 51,52 11,6 23,24 59,88 950 87 Toivo Neronen Helsinki 19,04 300 1.28,6 17,2 10,69 43,78 12,2 24,10 52,45 941 86 J. Holmström Kouvola 18,08 284 1.20,8 19,0 11,08 48,42 12,2 21,12 63,21 931 88 G. Planström HR 19,64 268 1.20,2 19,0 10,58 53,68 12,6 21,19 63,08 926 94 J. Helin Hvpv 20,17 292 1.20,4 19,8 10,08 55,50 13,2 20,00 54,94 916 87 E. J. Roos SLU Vaasa 17,05 306 1.27,0 20,0 9,88 55,99 13,2 22,27 56,90 909 86 Kiekkoa heitti helsinkiläinen I. Pietilä 57,66 ja porvoolainen Lindfors 56,17. Keihäässä voittajaksi selviytyi Tampereen Pyrintöä edustanut Giltig tuloksella 68,48. Hallitseva kuningas Mikki Ketelä hyppäsi korkeutta 308 ollen paras ja suoriutui mainiosti myös aitajuoksusta (18,2) ja pituudesta (10,12), mutta keskeytti kilpailun jäätyään kiekonheitossa vain 46 metriin. Kävelyn voitti Kouvolan Taxell ajalla 1.08,4. Kuninkuusotteluun kuulumattomista lajeista seiväshypyn voitti Planström tuloksella 490 (230+260), hirrentyönnön Helin tuloksella 8,10 ja painin Rantanen Helsingistä. ==Lähteet== * * * * * * ===Viitteet=== Luokka:Vuoden 1903 urheilu Luokka:Helsingin urheilutapahtumat Luokka:Kalevan kisat
168 Sibylla

168 Sibylla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1876. Koska Sibyllan läpimitta on noin 148 kilometriä, se on melko suuri päävyöhykkeen kohde. Se on tummapintainen C-tyypin asteroidi, joka kiertää Aurinkoa päävyöhykkeen ulko-osissa. ==Lähteet== *JPL Small-Body Database Browser: 168 Sibylla * *IAU Minor Planet Center: Discovery Circumstances: Numbered Minor Planets *Numbered minor planets Luokka:Päävyöhykkeen asteroidit
HMCS Chicoutimi

HMCS Chicoutimi on Kanadan laivaston Victoria-luokan sukellusvene, joka oli aiemmin Britannian kuninkaallisen laivaston Upholder-luokan nimikkoaluksena, HMS Upholderina == Valmistus == Alus tilattiin Vickers Shipbuilding and Engineering Limitediltä (VSEL) Barrow-in-Furnessista, missä köli laskettiin marraskuussa 1983. Se laskettiin vesille 2. joulukuuta 1986 ja valmistui 9. kesäkuuta 1990. Alus otettiin palvelukseen Britannian kuninkaallisessa laivastossa saman vuoden lopulla 7. joulukuuta.Gardiner, Robert s. 532 == Palvelus == Kylmän sodan päätyttyä ja sukellusveneohjelman peruunnuttua alus poistettiin palveluksesta 29. huhtikuuta 1994. Kuninkaallisen laivaston päätettyä luopua dieselkäyttöisistä sukellusveneistä Upholder-luokan aluksia tarjottiin 1993 Kanadalle, joka hyväksyi tarjouksen viisi vuotta myöhemmin 1998. Kanada maksoi neljästä aluksesta 427 miljoonaa Yhdysvaltain dollaria sekä 98 miljoonaa dollaria niiden modernisoinnista sekä Kanadan vaatimuksesta tehtävistä muutoksista. Alukset siirrettiin lainasopimuksella Kanadalle, joka voi lunastaa alukset kahdeksan vuotta hankinnasta yhdellä punnalla kunkin. === Kanadan laivastossa === Alus sai pian Kanadalle luovutuksen jälkeen lokakuussa 2004 Donegalin rannikolla vuodon, joka aiheutti tulipalon aluksella. Onnettomuus aiheutti keskustelua käytettyjen alusten hankinnan mielekkyydestä sekä vastaanottoon liittyvistä tarkastuksista. Onnettomuustutkinta totesi myöhemmin onnettomuuden johtuneen inhimillisestä virheestä.Military.ie, Naval service, history Alustavien korjausten valmistuttua Faslanessa alus lähti Halifaxiin Eide Marine Servicen Eide Transporterilla 13. tammikuuta 2005 saapuen määränpäähänsä 1. helmikuuta, minkä jälkeen vaurioitunut alus siirrettiin telakalle. Aluksen korjaustöiden suunniteltiin vuodelle 2010, jolloin se piti olla modernisoitavana. Alus siirrettiin 1. huhtikuuta 2009 kuljetusalus Ternille, jonka mukana se lähti 5. huhtikuuta Halifaxista. Se saapui 29. huhtikuuta Esquimaltiin, jossa sukellusvene siirrettiin telakalle odottamaan korjaustöiden ja modernisoinnin aloittamista. ==Lähteet == * === Viitteet === Luokka:Victoria-luokan sukellusveneet Luokka:Vickersin valmistamat alukset
Amatsoninlilja

Amatsoninlilja (Eucharis amazonica) on narsissikasveihin (Amaryllidaceae) kuuluva valkokukkainen huonekasvi. Se on kotoisin Perun ja Equadorin alueilta. Kasvin lehdet ovat tummanvihreät ja noin 60 senttimetriä pitkät. Kukkavana on usein lehtiä pidempi. Yhdessä kukkavanassa on 5–6 valkoista kukkaa. Kukat voivat olla halkaisijaltaan 10 senttimetriä. Kasvi on myrkyllinen ja pieninä määrinä se aiheuttaa vain harvoin oireita. Suurien määrien oireina on vapina ja kouristuksia. Jos kasvin sipulia tai suuria määriä muita kasvin osia on syöty, suositellaan otettavaksi lääkehiiltä. == Lähteet == == Aiheesta muualla == *ITIS: Eucharis amazonica Luokka:Narsissikasvit Luokka:Huonekasvit
Obsession (Blue Systemin albumi)

Obsession on Blue Systemin albumi vuodelta 1990. Albumilla on Dieterin kehittelemä ensimmäinen instrumentaali, tunnelmallinen Behind the Silence. Uutta on myös naistaustalaulaja kappaleen Love Is Such a Lonely Sword kertosäkeessä. Tämä on järjestely, jota Dieter käytti myös monilla muillakin tulevilla Blue Systemin albumeilla. Levyllä on myös kaksi sambatyylistä kappaletta, Two Hearts Beat As One ja I’m the Pilot of Your Love, jotka myös kuulostavat huomattavasti samanlaisilta toistensa kanssa. Levy aloitti 90-luvun Blue Systemin kohdalla, ja levyn äänimaailma on suurimmaksi osaksi sen mukainen. Kappaleet kuulostavat "uusilta" ja tuoreilta, sekä nissä on raittiin henkäyksen tuntua. Tästä kielii osaksi myös levyn kansitaiteeseen kuuluva kuva, jossa flyygeli on sijoitettu meren rannalle auringonnousun aikaan. Albumiin sisältyy vihkonen, jossa Dieter kertoo saksaksi albumin kappaleista ja sen teosta sekä historiasta yleensä. Albumi ei menestynyt aivan aiempien julkaisujen tavoin, ja siltä ei noussut yhtään ”hittiä”. Siitä huolimatta se on vielä nykyäänkin yksi monien ihailioiden suosikkialbumeista. == Kappaleet == # # # # # # # # # # Luokka:Vuoden 1990 albumit Luokka:Blue Systemin albumit
Shane Summers

Shane Lister Summers (23. kesäkuuta 1936 Rossett, Denbighshire, Wales – 1. kesäkuuta 1961 West Kingsdown, Kent) oli brittiläinen moottoriurheilija. Hän osallistui seitsemään MM-sarjan ulkopuoliseen Formula 1 -kilpailuun Cooperilla parhaana tuloksenaan neljäs sija Lontoon kilpailusta. Summers kuoli Silver City Trophy -kilpailun harjoituksissa Brands Hatchin radalla, kun hän pyörähti ja törmäsi autollaan betoniseinään varikon sisääntulossa märällä radalla. Summersin isä oli poliitikko Spencer Summers. Summersia ei pidetä virallisena F1-kuljettajana, koska hän ei kilpaillut pääsarjassa. Luokka:Brittiläiset autourheilijat Luokka:Moottoriurheilussa surmansa saaneet kuljettajat Luokka:Vuonna 1936 syntyneet Luokka:Vuonna 1961 kuolleet
Kaappari (elokuva)

Kaappari on vuonna 2013 ensi-iltansa saanut Aleksi Mäkelän ohjaama suomalainen elokuva. Se perustuu vuoden 1978 Oulun lentokonekaappaukseen, jossa liikemies Aarno Lamminparras kaappasi aseella uhaten Oulusta Helsinkiin matkalla olleen Finnairin Caravelle-lentokoneen matkustajineen ja miehistöineen. Elokuvan ensi-ilta oli 18. tammikuuta 2013. Elokuvassa käytetään ruotsalaisen Le Caravelle -klubin omistamaa Caravelle-lentokonetta, joka on maalattu Finnairin väreihin. == Juoni == Bisneksissään epäonnistunut oululainen liikemies Aarno Lamminparras on hankalan paikan edessä: Lamminpartaan maine on tahriintunut liiketoimien epäonnistumisten myötä ja hän on hyvin katkera koko yhteiskunnalle. Pitkä avioliitto on rakoilemassa sekin vaimon kyllästyttyä miehensä vuoristoratamaiseen tunne-elämään ja viime aikojen toivottomaan lamaantumiseen. Aarno on menettänyt kiinnostuksensa kaikkeen. Vaimonsa puoliksi pakottamana Aarno lähtee kuitenkin työnhakumatkalle Helsinkiin, tarkoituksenaan aloittaa uusi elämä mutta päätyykin kaappaamaan lentokoneen. == Rooleissa == == Tiivistetyt tuotantotiedot == Käsikirjoitus: Mika Karttunen Ohjaus: Aleksi Mäkelä Kuvaus: Pini Hellstedt F.S.C. Lavastus: Pirjo Rossi Musiikki: Lauri Porra Maskeeraus: Riikka Virtanen Puvustus: Tiina Kaukanen Leikkaus: Kimmo Taavila Ääni: Jyrki Rahkonen Tuottajat: Markus Selin ja Jukka Helle Tuotantoyhtiö: Solar Films Inc. Oy Elokuvan levitys: Nordisk Film Theatrical Distribution Oy Televisio-oikeudet: MTV3 Kuvaukset: Maalis–huhtikuu 2012 == Lähteet == * === Viitteet === == Aiheesta muualla == * * Ylen Elävä arkisto: Finnairin kone Oulusta Helsinkiin kaapattiin Seutulaan Luokka:Suomalaiset rikoselokuvat Luokka:Aleksi Mäkelän ohjaamat elokuvat Luokka:Vuoden 2013 suomalaiset elokuvat Luokka:Solar Filmsin elokuvat Luokka:Suomalaiset komediaelokuvat Luokka:Suomalaiset tositapahtumiin perustuvat elokuvat Luokka:Elokuvat ilmailusta
Tuloverolaki

Tuloverolaki (, ) on Suomessa laki, jonka säännöksillä eduskunta päättää, miten tulonsaajia verotetaan heidän saamastaan tulosta. == Katso myös == * Tulovero Suomessa * Tuloverotuksen historia Suomessa ==Lähteet== Luokka:Suomen laki Luokka:Tuloverotus Suomessa
Ed Reed

Edward Earl Reed Jr. (s. 11. syyskuuta 1978, St. Rose, Louisiana) on yhdysvaltalainen entinen amerikkalaisen jalkapallon pelaaja. Reed pelasi 12 NFL-liigassa ollen aikansa parhaita takapuolustajia. Hänet muistetaan etenkin urastaan Baltimore Ravensissa. Uralaan Reed voitti Super Bowlin kerran, hänet valittiin yhdeksän kertaa NFL:n tähdistöotteluun Pro Bowliin sekä viisi kertaa liigan All-Pro -kentälliseen. Hänet valittiin Pro Football Hall of Fameen vuonna 2019. ==NFL-ura== Baltimore Ravens varasi Miamin yliopistossa pelanneen Reedin vuoden 2002 NFL:n varaustilaisuudessa, ensimmäisen kierroksen 24. pelaajana. Reed oli yhdessä tukimies Ray Lewisin kanssa Ravensin puolustuksen tärkeimmät pelaajat ja liigan tähtiä. Reed valittiin muun muassa NFL:n vuoden puolustajaksi kaudella 2004. Ravens ei uusinut Reedin pelaajasopimusta kauden 2012 jälkeen, joten hän siirtyi Houston Texansiin. Reed ei pelannut Texansissa entisellä tasollaan ja hänen sopimuksensa purettiin kesken kauden. Hän siirtyi loppukauden mittaisella sopimuksella New York Jetsiin. Reed ei pelannut kaudella 2014. Toukokuussa 2015 Reed ilmoitti lopettavansa pelaajauransa. ==Aiheesta muualla== *Ed Reed Pro Football Hall of Fame -sivustolla *Ed Reed Ravens.com -sivustolla *Reedin NFL-uran tilastot Databasefootball.com -sivustolla ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1978 syntyneet Luokka:Elävät henkilöt
Joe Staley

Joe Staley (s. 30. elokuuta 1984, Rockford, Michigan) on yhdysvaltalainen entinen amerikkalaisen jalkapallon pelaaja, pelipaikaltaan hyökkäyksen ulompi linjamies. Hän pelasi 13 kautta NFL-liigassa vuosina 2007–2019 edustaen koko uransa San Francisco 49ersia. Staley valittiin urallaan kuudesti liigan tähdistöotteluun Pro Bowliin. ==NFL-ura== Keski-Michiganin yliopiston joukkueessa pelannut Staley varattiin vuoden 2007 NFL:n varaustilaisuuden ensimmäisellä kierroksella, koko tilaisuuden 28. pelaajana. Ennen tilaisuutta hän oli väläyttänyt atleettisuuttaan, juoksemalla NFL:n pelaajavertailussa 40 jaardin testissä linjamiehelle erinomaisen ajan 4,7 sekuntia.Joe Staley NFL Combine Results NFLCombineResults.com Staley teki ennen kautta 2009 49ersin kanssa kuuden vuoden jatkosopimuksen, joka pitää hänet joukkueessa kauden 2017 loppuun saakka. Pelaajasopimusta jatkettiin kahdella vuodella jo kaudella 2014. Ennen kauden 2019 alkua hän teki kaksivuotisen sopimuksen 49ersin kanssa. Kaudella 2019 49ers eteni liigan finaaliin Super Bowliin saakka, mutta hävisi sen Kansas City Chiefsille. Kauden aikan Staley oli joutunut olemaan osan otteluista sivussa pahojen niskakipujen vuoksi ja hän päätti lopettaa niskan takia pelaajauransa tuohon kauteen. Staleyllä on hyökkäyksen linjamiehelle harvinaisesti NFL-urallaan sekä tehty maali että vastaanotettu syöttö. Maali tuli kaudella 2008 ottelussa New York Jetsiä vastaan 49ersin vastaanottajan Jason Hillin rähmättyä pallon maaliviivalla, josta Staley onnistui sen poimimaan. Vastaanotettu syöttö tuli kaudella 2011, pelinrakentaja Alex Smithin heitettyä hänelle 17 jaardin arvoisesti, ottelussa Cleveland Brownsia vastaan. ==Muuta== Staleylla on oma internet-ohjelmansa, "The Joe Show", jossa hän humoristisesti haastattelee muita 49ersin pelaajia. The Joe Show YouTube.com ==Lähteet== ==Aiheesta muualla== *Joe Staley 49ers.com -sivustolla *The Joe Show Youtube.com -sivustolla Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Elävät henkilöt
SS Shark

SS Shark oli Irlannin laivaston miinalaiva. Aluksen valmisti Grimsbyssä The Great Grimsby Company Co-operative Box and Fish Carrying Company, ja se valmistui lokakuussa 1891 Steam Trawling Company of Bostonille SS Sharkiksi nimettynä kalastusaluksena. Omistajayhtiö vaihtoi nimensä myöhemmin Boston Deep Sea Fishing & Ice Companyksi. Alus myytiin 1913 F. Palmerille Bostoniin ja edelleen 1925 S. Palmerille Ringaskiddyyn Corkiin, jolloin sen kotisatamaksi rekisteröitiin seuraavana vuonna Cork ja omistajiksi Palmer Bros.Adams, Thomas A. s. 42 Alusta käytettiin erityisesti pelastamaan tavaraa SS Celticistä, joka oli uponnut 9. joulukuuta 1928 Roche's Pointin edustalla.McIvor, Aidan s. 225 Puolustusministeriö lunasti aluksen 8. lokakuuta 1940, ja se otettiin samana päivänä laivastopalvelukseen miinalaivana. Sen ensimmäisenä päällikkönä oli luutnantti D. Carroll. Alus myytiin 9. syyskuuta 1952 romutettavaksi Haulbowline Industriesille Passage Westiin Corkiin. == Lähteet == * * * === Viitteet === Luokka:Irlannin laivaston sotalaivat
Back for the Attack

Back for the Attack on yhdysvaltalaisen glam metal -yhtye Dokkenin neljäs studioalbumi. Albumin julkaisi Elektra Records vuonna 1987. Albumi on Dokkenin myydyin, ja se sisältää mm. hitit "Dream Warriors" ja "Mr. Scary". Back for the Attack oli yhtyeen viimeinen studioalbumi ennen vuoden 1995 Dysfunctionalia ja viimeinen ennen Dokkenin hajoamista. Yhtye hajosi albumia seuranneen kiertueen jälkeen ja teki paluun vuonna 1993. Albumi nousi Yhdysvaltain albumilistoilla parhaimmillaan 13:nneksi. Levy saavutti Yhdysvalloissa platinarajan myytyään yli miljoona kopiota. ==Kappaleet== # # # # # # # # # # # # # ==Kokoonpano== *Don Dokken – laulu *George Lynch – kitarat *Jeff Pilson – basso *Mick Brown – rummut == Aiheesta muualla == * * Luokka:Dokkenin albumit Luokka:Vuoden 1987 albumit
Isaalt

Isaalt tai Isallt oli Irlannin laivaston kolmimastoinen puurunkoinen kuunari, jota käytettiin koululaivana joulukuusta 1940 toukokuuhun 1945. Kolmimastoisen puurunkoisen kuunari valmisti D. Williams Portmadocissa itselleen. Alus valmistui helmikuussa 1909. Se rekisteröitiin 1918 Sutcliffe and Companylle, joka myi sen edelleen 1921 rouva M. A. Cadgonille Cape Cleariin Corkiin. Kotisatamaksi merkittiin Skibbereen.Adams, Thomas A. s. 41McIvor, Aidan s. 226 Puolustusministeriö osti aluksen joulukuussa 1940 ja se aloitti laivastossa koululaivana. Messrs Kaar, Kinsella and O'Reilly osti aluksen toukokuussa 1945. Se myytiin 1947 elokuvantekoon. Alus upposi 4.-5. joulukuuta samana vuonna Wicklow Headin edustalla.MacGinty, Tom s. 251 == Lähteet == * * * === Viitteet === Luokka:Irlannin laivaston sotalaivat
Keskiyön pako (vuoden 1990 elokuva)

Keskiyön pako (Midnight Ride) on vuonna 1990 saanut yhdysvaltalainen toiminta-/kauhuelokuva, jonka pääosassa nähdään Michael Dudikoff. == Juoni == Poliisi Lawsonin vaimo Sara on jättämässä tämän, sillä hänen mielestä Lawson keskittyy työhönsä enemmän kun avioliittoonsa. Lawson yrittää saada tämän jäämään, mutta turhaan, jolloin Sara häipyy autollansa ja Lawson lähtee hänen peräänsä jalkaisin. Matkan varrella Sara ottaa kyytiin liftaajan, joka paljastuu automatkalla myöhemmin murhaajaksi. Hän ottaa Saran panttivangiksi ja ajelee hänen kanssaan kaupungissa murhaten ihmisiä. Lawson tajuaa myöhemmin asian ja lähtee pelastamaan tämän. ==Vastaanotto== Video-oppaassa vuodelta 1994 Bello Romano antoi elokuvan runsaat kolme minuuttia lyhennetylle VHS- versiolle kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset kauhuelokuvat Luokka:Cannon Groupin elokuvat
Dystopia (täsmennyssivu)

Dystopia tarkoittaa seuraavia asioita: * Dystopia, tulevaisuuden epätoivottava yhteiskunta * Dystopia, yhdysvaltalainen yhtye * Dystopia, Beneath the Massacren albumi * Dystopia, Betty X:n albumi * Dystopia, Iced Earthin albumi * Dystopia, Midnight Juggernautsin albumi * Dystopia, videopeli * Dystopia, manga * Dystopia, Megadethin albumi
The Book of Mormon (musikaali)

The Book of Mormon on yhdysvaltalainen musikaali, joka satirisoi uskontoa. Sen tekijäryhmä on Trey Parker, Robert Lopez ja Matt Stone. Trey Parker ja Matt Stone ovat aiemmin luoneet mm. menestysanimaation South Park.Jukka Petäjä, South Parkin tekijät Broadwaylla, Helsingin sanomat 17.10.2011 s. C 1 Tarina kertoo kahdesta nuoresta mormonista, jotka lähetetään Ugandaan lähetystyöhön. Naiivit nuorukaiset levittävät esitteitään samalla kun ugandalaisia uhkaavat köyhyys, nälkä ja AIDS.Michael Riedel, "Just 'Park' it here: Cartoon duo write Mormon musical", New York Post, 14.4.2010. Esityksen tekemiseen meni seitsemän vuotta, ennen kuin se maaliskuussa 2011 sai ensi-iltansa Broadwaylla. Pääosia näyttelevät Josh Gad ja Andrew Rannells. Musikaali on saanut yhdeksän Tony- palkintoa. ==Lähteet== ==Aiheesta muualla== *Musikaalin verkkosivusto Luokka:Yhdysvaltalaiset musikaalit Luokka:Tony-palkinnon voittaneet musikaalit
Kolmas tie

Kolmas tie viittaa erilaisiin poliittisiin näkökulmiin, jotka yrittävät yhteensovittaa näennäisesti vasemmisto-oikeisto-vastakkainasettelussa vasemmistolaista ja oikeistolaista politiikkaa rakentamalla erilaisia synteesejä oikeiston talousnäkemyksistä ja vasemmiston yhteiskunnallisista näkemyksistä tai olemaan vaihtoehto kapitalismin ja kommunismin tai sosiaalidemokratian ja uusliberalismin välillä. == Ideologinen määrittely == Kolmas tie on poliittiseen kirjoon kuuluva poliittinen ryhmä. Se ei siis ole yhtenäinen aate tai liike, vaan sisältää useita eri ideologisia suuntauksia. Kolmas tie haluaa muuttaa kansakunnan osuutta maailmanpoliitiikassa. Nykyistä tilannetta ei enää haluta sellaiseksi että siinä voisi esiintyä niin puhtaita markkinoita. Kolmannen tien politiikassa julkisella vallalla on mahdollisuus osallistua merkittävästi kansalaisyhteiskunnan uudistamiseen. Kolmas tie eroaa perinteisestä vasemmistosta siten että se käsittää kansalaisaktivismin vähentymisen ja lain kunnioituksen vähenemisen uhkakuvan olevan totta. Valtiovalta voi tarttua suoraan kyseisiin asioihin uudistamalla yhteiskuntaa. Yhteiskuntatason huomioon ottaminen näyttäisi joidenkin tahojen mukaan olevan vastoin globalisaation aiheuttamia muutoksia. Kolmannen tien malli eroaa huomattavasti sosiaalidemokratiasta ja uusliberalismista. Kolmannen tien pääideologina pidetään sosiologi Anthony Giddensiä. == Käsitteitä joita on yhdistetty kolmanteen tiehen == * Distributismi * Fasismi * Gaullismi * Hyvinvointiyhteiskunta * Interventionismi * Kansallissyndikalismi * Keynesiläinen taloustiede * Korporativismi * Kristillisdemokratia * Neljäs poliittinen teoria * Peronismi * Sosiaalinen markkinatalous * Sosialistinen markkinatalous * Triangulaatio * Uudet demokraatit * Kolmas kansainvälinen teoria ==Katso myös== * Kestävä kehitys == Lähteet == *
Kristoffer Polaha

Kristoffer Jon ”Kris” Polaha (s. 18. helmikuuta 1977) on yhdysvaltalainen näyttelijä, joka tunnetaan parhaiten televisiorooleistaan sarjoissa Valentine ja Outo, uusi elämä. Polaha näytteli myös Henry Butleria draamasarjassa Ringer. ==Valikoitu filmografia== Vuosi Nimi Rooli Huomioita 2001 Angel Dylan 1 jakso, ensimmäinen rooli 2002 Roswell Eric Hughes 1 jakso 2003 Pelastaja Mark Evans 3 jaksoa 2005 House Jeff Forster 1 jakso 2006 C.S.I. Miami Jeremy Fordham 1 jakso 2006 Bones Will Hastings 1 jakso 2007–2009 Mad Men Carlton Hanson 4 jaksoa 2009 Valentine Danny Valentine päärooli, 8 jaksoa 2009 Dollhouse Nate Jordan 1 jakso 2010–2011 Outo, uusi elämä Nathaniel ”Baze” Bazile päärooli, 26 jaksoa 2011–2012 Ringer Henry Butler päärooli, 22 jaksoa Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt
Hellad Velled

Hellad Velled on virolainen yhtye, joka aloitti toimintansa syksyllä 2007. Yhtyeen tunnetuin laulu Suomessa lienee vuoden 2011 kesän alussa julkaistu: "Poeg on kodus" -laulu. Se on virolainen versio suomalaisen Pojun laulusta Poika (saunoo). Sen kertosäe on käännetty suomeksi näin: "Nyt veisatkaa mukana se lensi yli metsien kuunnella, kuinka juhlat käynnissä Virossa, meidän poika on tullut kotiin. Nyt veisatkaa mukana, juhlat pystyyn ja laita sauna päälle kuumaksi, Karga ja Molla, meidän poika on tullut kotiin." ==Albumit== * Meeste mäng ja naiste rõõm (2005) * Hallelujah (2007) ==Aiheesta muualla== *http://www.mtv3.fi/viihde/uutiset/musiikki.shtml/1365872/poikaa-saunoo-- biisi-viroksi-kuuntele Luokka:Virolaiset yhtyeet
Penitenziagite

Penitenziagite (”katukaa”) on vulgaarilatinankielinen lyhenne latinankielisen fraasin Poenitentiam agite, appropinquavit enim regnum caelorumTehkää parannus, sillä taivasten valtakunta on tullut lähelle, Matteuksen evankeliumin 4:17Matteus luku 4; Vulgata. ensi sanoista. Se oli kerettiläisiksi nimettyjen dolcinolaisten tunnuslauseena, joka oli Gerard Segarellin (1240-1300) 1200-luvun loppupuolella perustaman Apostolisten veljien liikkeen jatkumo ja joka sai nimensä opetuslapsi Fra Dolcinon mukaan.Fra Dolcino Il Grido archive.org (Kääntäjä (en)) Ilmaus löytyy myös Umberto Econ romaanista Ruusun nimi ja siihen perustuvista samannimisistä elokuvasta sekä tv-sarjasta. == Lähteet == Luokka:Latinankieliset fraasit Luokka:Tunnuslauseet
João Corso

João Corso (30. maaliskuuta 1928 Cajobí – 15. lokakuuta 2014) oli brasilialainen roomalaiskatolinen piispa. Hänet vihittiin salesiaanien papiksi 30. elokuuta 1953 ja nimitettiin Camposin hiippakunnan piispaksi 12. lokakuuta 1990. Piispaksi konsekroinnin suoritti 8. joulukuuta Carlos Alberto Etchandy Gimeno Navarro, jota avustivat Antônio Barbosa ja Karl Josef Romer.Catholic- Hierarchy.org: Bishop João Corso, S.D.B. Corso erosi tehtävistään 22. marraskuuta 1995. == Lähteet == Luokka:Brasilialaiset papit Luokka:Katoliset piispat Luokka:Vuonna 1928 syntyneet Luokka:Vuonna 2014 kuolleet
Robert Anderson

Robert Anderson on ainakin seuraavien henkilöiden nimi: ==Taide ja viihde== *Robert Rowand Anderson (1834–1921), skotlantilainen arkkitehti *Robert Alexander Anderson (1894–1995), yhdysvaltalainen säveltäjä *Robert Anderson (1917–2009), yhdysvaltalainen näytelmäkirjailija ja käsikirjoittaja *Robert Anderson (1919–1995), yhdysvaltalainen gospellaulaja ja -säveltäjä *Robert J. Anderson (1933–2008), yhdysvaltalainen näyttelijä ja televisiotuottaja *Robert G. W. Anderson, British Museumin johtaja 1992–2002 *Robert Mailer Anderson (s. 1968), yhdysvaltalainen kirjailija *Robert Theodore Anderson (1934–2009), yhdysvaltalainen urkuri ja säveltäjä ==Laki ja politiikka== *Robert Stirling Hore Anderson (1821–1883), australialainen poliitikko *Robert H. Anderson (n. 1831–1879), newyorkilainen poliitikko *Robert Anderson (1841–1918), brittiläinen juristi ja poliisi, joka johti Viiltäjä-Jackin tapauksen tutkintaa *Robert Alexander Anderson (1858–1916), kanadalainen poliitikko *Robert P. Anderson (1906–1978), yhdysvaltalainen tuomari *Robert Bernard Anderson (1910–1989), liikemies ja poliitikko, joka toimi Yhdysvaltain valtiovarainministerinä 1957–1961 *Robert Anderson (1922–1996), yhdysvaltalainen diplomaatti ja Marokon-suurlähettiläs *Robert Anderson (1936–1996), uusiseelantilainen poliitikko *Robert T. Anderson (s. 1945), Iowan varakuvernööri 1983–1987 *Robert M. Anderson, Kalifornian varakuvernööri 1856–1858 ==Muut== *Robert Anderson, englantilainen matemaatikko 1600-luvulta *Robert Anderson (1770–1833), englantilainen runoilija *Robert Anderson, skotlantilainen 1830-luvulla vaikuttanut keksijä *Robert Orville Anderson (1917–2007), yhdysvaltalainen liikemies *Robert Charles Anderson (s. 1944), biokemisti ja sukututkija *Robert Anderson (1966–2006), Texasissa viisivuotiaan lapsen murhasta teloitettu rikollinen. ==Katso myös== * Bob Anderson * Robert Andersson
Grimsby

Grimsby (aiemmin Great Grimsby) on noin asukkaan kaupunki Lincolnshiren kreivikunnassa Yorkshire ja Humberin hallinnollisella alueella, Englannin itärannikolla. Se muodostaa Cleethorpesin, Imminghamin ja Walthamin kanssa asukkaan yhtenäisen kaupunkialueen Humberin estuaarin etelärannalle. Grimsby on ollut vuodesta 1996 North East Lincolnshiren yhtenäishallintopiirin hallinnollinen keskus. Sillä ei ole omaa kunnanvaltuustoa (unparished area), vaan sen hallinnosta vastaa North East Lincolnshiren valtuusto. Perimätiedon mukaan Grimsbyn on perustanut tanskalainen kalastaja Grim.This is Grimsby Muinaisnorjan kielellä 'grim' on 'ruma' ja 'by' on 'kylä'. Grimsbyssä ja sen naapurikaupungissa sijaitseva Grimsbyn ja Imminghamin satama on Englannin ja koko Yhdistyneen kuningaskunnan suurin merisatama. == Lähteet == == Aiheesta muualla == Luokka:Asutut paikat Lincolnshiressä Luokka:Englannin kaupungit
Rheinmetall Rh202

Rheinmetall Rh202 on saksalaisen Rheinmetallin valmistama 20 millimetrin konetykki. Se on käytössä muun muassa saksalaisvalmisteisissa Marder- jalkaväentaisteluajoneuvoissa, Luchs-tiedusteluvaunussaArmy-guide.com, viitattu 5.11.2011 sekä joissakin Wieselin muunnoksissaGlobalsecurity.org, viitattu 5.11.2011. Tykki on käytössä myös Argentiinan taisteluajoneuvoissaMilitariarg.com, viitattu 5.11.2011. Tykki on käytössä Saksan ja Irlannin laivastoissaIrish naval service. ==Lähteet== ==Aiheesta muualla== *Army Guide MK 20 RH 202 *Jane's (Archive.org) Luokka:Rheinmetall Luokka:Konetykit Luokka:Laivatykit Luokka:Irlannin laivasto
Gustavo Girón Higuita

Gustavo Girón Higuita OCD (s. 28. toukokuuta 1940 Medellín) on kolumbialainen roomalaiskatolinen piispa. Hänet vihittiin papiksi 2. joulukuuta 1967 ja nimitettiin Tumacon apostoliseksi vikaariksi sekä Bisican titulaaripiispaksi 8. helmikuuta 1990. Piispaksi vihkiminen seurasi 22. huhtikuuta. Pääkonsekraattorina toimi Angelo Acerbi, jota avustivat Miguel Angel Lecumberri Erburu ja Carlos José Ruiseco Vieira.Catholic-Hierarchy.org: Bishop Gustavo Girón Higuita, O.C.D. Girón Higuita sai 29. lokakuuta 1999 nimityksen uuden Tumacon hiippakunnan piispaksi. == Lähteet == Luokka:Kolumbialaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Sergei Rjabtsev

Sergei Rjabtsev (, s. 11. syyskuuta 1958 Gorki (nykyinen Nižni Novgorod), Venäjä) on Gogol Bordello nimisen yhtyeen viulisti ja taustalaulaja. Vuonna 1994 hän muutti New Yorkiin ja liittyi Gogol Bordelloon vuonna 2000. Luokka:Basistit Luokka:Venäläiset viulistit Luokka:Vuonna 1958 syntyneet Luokka:Elävät henkilöt
Frank Marshall

Frank Marshall voi tarkoittaa ainakin seuraavia henkilöitä: * Frank Marshall (1877–1944), yhdysvaltalainen shakinpelaaja * Frank Marshall (1883–1959), espanjalainen pianisti ja pedagogi * Frank Marshall (s. 1946), yhdysvaltalainen elokuvatuottaja ja -ohjaaja.
Passage West

Passage West () on satamakupunki Irlannissa Corkin kreivikunnassa Corkin sataman länsirannalla. Se on noin kymmenen kilometrin päässä Corkin kaupungista, ja sen erottaa vihervyöhyke harvaan asutuista Douglasista ja Rochestownista. Kaupunkialueella oli 5 790 asukasta vuonna 2011.Ireland: Provinces & Major Agglomerations - Statistics & Maps on City Population ==Lähteet== Luokka:Irlannin kaupungit
José Roberto López Londoño

José Roberto López Londoño (29. kesäkuuta 1937 Yalí – 21. syyskuuta 2018) oli kolumbialainen roomalaiskatolinen piispa. Hänet vihittiin papiksi 26. elokuuta 1962 ja nimitettiin Medellínin arkkihiippakunnan vihkipiispaksi sekä Urbs Salvian titulaaripiispaksi 24. toukokuuta 1982. Piispaksi vihkiminen seurasi 3. heinäkuuta. Pääkonsekraattorina toimi Alfonso López Trujillo, jota avustivat Hernando Velásquez Lotero ja Rodrigo Arango Velásquez.Catholic- Hierarchy.org: Bishop José Roberto López Londoño López Londoño sai 9. toukokuuta 1987 nimityksen Armenian ja 7. lokakuuta 2003 Jericón hiippakunnan piispaksi. Hän jäi eläkkeelle 13. kesäkuuta 2013. == Lähteet == Luokka:Kolumbialaiset papit Luokka:Katoliset piispat Luokka:Vuonna 1937 syntyneet Luokka:Vuonna 2018 kuolleet
Alf Smith

Alfred Edward Smith (3. kesäkuuta 1873 Ottawa, Ontario – 21. elokuuta 1953 Ottawa, Ontario) oli kanadalainen ammattijääkiekkoilija, jonka pelipaikka oli hyökkääjä. Hän edusti Ottawa Senatorsia ja Kenora Thistlesiä.Alf Smith. Hockey Hall of Fame. Viitattu 29.7.2017. Myös hänen veljensä Harry Smith ja Dave Smith pelasivat jääkiekkoa. Hän toimi myös joukkuekapteenina ja valmentajana. ==Saavutuksia== * Hockey Hall of fameen 1962 ==Lähteet== Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1873 syntyneet Luokka:Vuonna 1953 kuolleet
Hernando Velásquez Lotero

Hernando Velásquez Lotero (6. heinäkuuta 1926 Medellín – 26. huhtikuuta 2004) oli kolumbialainen roomalaiskatolinen piispa. Hänet vihittiin papiksi 29. lokakuuta 1950 ja nimitettiin Popayánin arkkihiippakunnan vihkipiispaksi sekä Garban titulaaripiispaksi 10. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.Catholic-Hierarchy.org: Bishop Hernando Velásquez Lotero Velásquez Lotero sai 27. huhtikuuta 1973 nimityksen Facatativán hiippakunnan piispaksi, jona hän toimi, kunnes erosi tehtävistään 18. toukokuuta 1985. == Lähteet == Luokka:Kolumbialaiset papit Luokka:Katoliset piispat Luokka:Vuonna 1926 syntyneet Luokka:Vuonna 2004 kuolleet
Luis Gabriel Romero Franco

Luis Gabriel Romero Franco (s. 1. maaliskuuta 1935 Bogotá) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Pablo Correa León 1. marraskuuta 1958. Hän sai 6. toukokuuta 1977 nimitykset Bogotán vihkipiispaksi ja Maturban titulaaripiispaksi. Romero Francon konsekroi piispaksi 29. kesäkuuta Aníbal Muñoz Duque, jota avustivat Rubén Buitrago Trujillo ja Mario Revollo Bravo.Catholic-Hierarchy.org: Bishop Luis Gabriel Romero Franco Romero Franco nimitettiin 15. huhtikuuta 1986 Facatativán hiippakunnan piispaksi, jona hän toimi, kunnes jäi eläkkeelle 13. marraskuuta 2010. == Lähteet == Luokka:Kolumbialaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Fabio Suescún Mutis

Fabio Suescún Mutis (s. 10. marraskuuta 1942) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Emilio de Brigard Ortiz 19. marraskuuta 1966. Hänet nimitettiin Bogotán vihkipiispaksi ja Iomniumin titulaaripiispaksi 3. toukokuuta 1986. Piispaksi vihkiminen seursai 13. kesäkuuta. Pääkonsekraattorina toimi Mario Revollo Bravo, jota avustivat Héctor Rueda Hernández ja Luis Gabriel Romero Franco.Catholic-Hierarchy.org: Bishop Fabio Suescún Mutis Suescún Mutis sai 20. marraskuuta 1993 nimityksen Pereiran hiippakunnan piispaksi ja 19. tammikuuta 2001 Kolumbian sotilaspiispaksi. == Lähteet == Luokka:Kolumbialaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Takanohana Kōji

thumb|200px|Takanohana vuonna 2011. Takanohana (II) Kōji (贵 乃 花 光 司, s. 12. elokuuta 1972, Tokio), alun perin Hanada Koji, on entinen sumopainija. Hän on järjestyksessä 65. sumopainin suurmestari eli yokozuna. Takanohana sai yokozunan arvon joulukuussa 1994. Hän voitti 22 mestaruutta 1988–2003 kestäneellä urallaan. Takanohanan ja hänen veljensä Wakanohanan kilpailu havaijilaissyntyistä suurmestari Akebonoa vastaan kasvatti sumon suosiota 1990-luvulla. Painiuransa jälkeen Takanohana on toiminut nimeään kantavan sumotallin päävalmentajana. == Lähteet == Luokka:Japanilaiset sumopainijat Luokka:Vuonna 1972 syntyneet Luokka:Elävät henkilöt
Géza Tóth

Géza Tóth (25. tammikuuta 1932 Sorokpolány – 4. lokakuuta 2011 Szombathely) oli unkarilainen painonnostaja, olympiamitalisti, maailman- ja euroopanmestari. Tóth osallistui kolmiin kesäolympialaisiin. Roomassa 1960 hän sijoittui sarjassaan neljänneksi ja Tokiossa 1964 hän saavutti hopeaa sarjassa 82,5 kg. Méxicossa 1968 hän keskeytti. Tóth voitti painonnostajanurallaan myös useita MM- http://sports123.com/wei/mw-82.5.htmlhttp://sports123.com/wei/mw-90.html ja EM- mitaleita.http://sports123.com/wei/me-82.5.htmlhttp://sports123.com/wei/me-90.html Hän nosti kolme maailmanennätystä ja 157 Unkarin ennätystä.http://www.iwf.net/index.php?ur=/news_disp.php?newsid=1393 Tóth kuoli 4. lokakuuta 2011 79 vuoden ikäisenä.http://www.vasnepe.hu/fokuszban/20111005_meghalt_toth_geza_sulyemelo == Lähteet == * Géza Tóth Biography and Olympic Results Olympics at Sports- Reference.com === Viitteet === Luokka:Unkarilaiset painonnostajat Luokka:Unkarilaiset olympiamitalistit Luokka:Vuonna 1932 syntyneet Luokka:Vuonna 2011 kuolleet
Akebono Tarō

Akebono Tarō (, 8. toukokuuta 1969 Waimanalo, Havaiji – huhtikuu 2024), alun perin Chadwick Haheo Rowan, oli yhdysvaltalaissyntyinen sumopainija. Havaijilla syntynyt Akebono oli ensimmäinen ulkomaalainen, joka saavutti suurmestarin eli yokozunan arvon. Akebono voitti urallaan 11 mestaruutta. Hänen aktiiviuransa kesti vuodesta 1988 vuoteen 2001. Akebonon kamppailu japanilaisia veljeksiä Takanohanaa ja Wakanohanaa vastaan kasvatti sumon suosiota 1990-luvulla. Rowan vietti lapsuutensa Havaijin Oahun saarella ja pääsi lukioon koripallostipendillä. Alle vuoden päästä hän kuitenkin keskeytti opintonsa, koska hänellä oli erimielisyyksiä valmentajansa kanssa eikä hän viihtynyt oppitunneilla. Vuonna 1988 hän noudatti isänsä neuvoa ja tapasi havaijilaisen Jesse Kuhauluan, joka oli japanilaisen sumotallin vetäjä. Kuhaulua oli entinen sumopainija, joka oli nimellä Takamiyama noussut sumon mestariksi eli ōzekiksi. Hän sai taivuteltua isokokoisen Rowanin liittymään talliinsa. Ensimmäisen puolen vuoden ajan Rowanilla oli valtava koti-ikävä, ja hän itki melkein joka ilta. Hän osasi japania heikosti, eikä sopeutunut helposti tallikavereidensa joukkoon. Harjoituksissa Rowan kuitenkin osoittautui uskomattoman voimakkaaksi, mutta 204-senttisenä ja 225-kiloisena hänellä oli ongelmia säilyttää tasapainonsa kamppailuissa. Sitkeällä harjoittelulla Rowan kehitti vähitellen tekniikkaansa ja taitojaan, ja maaliskuussa 1988 hän teki ensiesiintymisensä ammattimaisen sumon piirissä. Rowan otti ottelunimekseen Akebono (Aamunkoitto). Hän eteni nopeasti alasarjojen läpi, tehden matkan varrella useita ennätyksiä. Vuonna 1990 Akebono nostettiin ylimpään sarjaan (makuuchi), jossa menestys oli aluksi keskinkertaista. Vuonna 1992 Akebonon onni kääntyi. Toukokuussa hän voitti ensimmäisen ylimmän sarjan mestaruutensa, ja hänet ylennettiin ōzekiksi. Akebono voitti myös marraskuun turnauksen ja heti perään vuoden 1993 tammikuun turnauksen. Tämän turnausvoiton jälkeen Akebono sai yokozunan arvon. Hän oli saavuttanut sumon ylimmän arvon vain 30 kilpailun jälkeen, mihin kukaan ei ollut aiemmin pystynyt. Seuraavista kahdeksasta turnauksesta Akebono voitti neljä, ja hän saavutti erinomaiset tulokset myös muissa. Vuoden 1994 keskivaiheilla loukkaantumiset alkoivat kuitenkin vainota häntä, ja hänen oli jätettävä väliin yhä useampia turnauksia. Vastoinkäymisistä huolimatta Akebono jatkoi uraansa. Hän lopetti uransa vuonna 2001, voitettuaan sumon ylimmällä sarjatasolla yhteensä 11 mestaruutta ja 566 ottelua. Akebono ei onnistunut saavuttamaan yhdessäkään turnauksessa täydellistä zenshō-yūshō-suoritusta eli 15 otteluvoittoa, mutta neljässä turnauksessa hän voitti 14 turnauksen 15 ottelustaan. Akebono toimi kilpauransa jälkeen kaksi vuotta entisen tallinsa valmentajana. Sen jälkeen hän otteli erilaisten itsepuolustuslajien otteluissa ja toimi satunnaisesti showpainijana. Vuonna 1996 Akebono sai Japanin kansalaisuuden ja muutti viralliseksi nimekseen Akebono Tarō. == Lähteet == Luokka:Yhdysvaltalaiset sumopainijat Luokka:Vuonna 1969 syntyneet Luokka:Vuonna 2024 kuolleet
Vasíleios Tsolakídis

Vasíleios Tsolakídis (, s. 9. syyskuuta 1979 Thessaloniki) on kreikkalainen telinevoimistelija ja Euroopan mestari. Hän on erikoistunut nojapuille. Tsolakídis on voittanut nojapuilla yhden MM-hopeanhttp://sports123.com/gym/mw- pb.html ja kolme EM-mitalia, joista yhden kultaisen.http://sports123.com/gym/me-pb.html == Lähteet == * Tsolakidis Vasileios FIG === Viitteet === Luokka:Elävät henkilöt Luokka:Kreikkalaiset telinevoimistelijat Luokka:Vuonna 1979 syntyneet
Lehtikantojäärä

Lehtikantojäärä (Rhagium mordax) on sarvijäärien heimoon (Cerambycidae) kuuluva kovakuoriaislaji. == Tuntomerkit == Lehtikantojäärä on melko kookas (pituus 16–22 mm), roteva ja voimakasraajainen ja sen tuntosarvet ovat lyhyet ja leveät. Peitinsiipien kellanpunainen poikkivyö päättyy molemmin puolin mustaan, kolmiomaiseen täplään. === Levinneisyys === Lehtikantojäärä on yleinen ja vakiintunut laji koko Suomessa aina tunturikoivikoihin saakka ja se on luokiteltu Suomessa elinvoimaiseksi lajiksi. Lehtikantojäärää esiintyy myös muualla Euroopassa ja Siperiassa. == Elintavat == Laji käy tavallisesti sarjakukkaisten kukissa. Toukat puolestaan elävät lähinnä lehtipuiden kaarnan alla, mutta joskus myös havupuissa. == Lähteet == == Aiheesta muualla == *Laji.fi: Lehtikantojäärä (Rhagium mordax) *iNaturalist: Lehtikantojäärä (Rhagium mordax) *University of Michigan, Animal Diversity Web (ADW): Rhagium mordax *Pherobase: Semiochemicals of Rhagium mordax, the Blackspotted pliers support beetle Luokka:Sarvijäärät
Rostovin päärautatieasema

Rostovin päärautatieasema () on Venäjän Donin Rostovin (Rostov-na-Donun) miljoonakaupungin päärautatieasema Etelä-Venäjällä. Rostovin päärautatieasema (stantsija) käsittää kaksi asemarakennusta (vokzal), kaukoliikenteen Rostov- Glavnyi, joka uudistettiin 2004, sekä vuonna 2009 korjattu paikallisliikenteen Rostov-Prigorodnyi (Пригородный). Asema sijaitsee kaupungin ydinkeskustassa, noin 1,1 kilometriä Donista luoteeseen. == Donin Rostovin toinen kaukoliikenteen asema == Vuodesta 2006 lähtien Rostovin länsiosissa on toiminut myös toinen, pienempi kaukoliikenteen asema Rostov-Pervomaiskaja (, ул. Пескова 1/3) , jonka kautta pieni osa pikajunista liikennöi. Asemalta liikennöidään esimerkiksi Kaliningradiin ja Kiovaan. Pohjois-Kaukasian talousalueen rataverkot kuuluvat Venäjän rautateiden paikallisen osan, Pohjois-Kaukasian rautateiden vastulle (). == Lähteet == ==Aiheesta muualla== * Lähijunien aikatauluja Rostovin päärautatieasemalle (rasp.yandex.ru) * Aikatauluhaku Rostovin päärautatieaseman kaukojunille (poezda.net) Luokka:Venäjän rautatieliikennepaikat Rostovin päärautatieasema
Havukantojäärä

Havukantojäärä (Rhagium inquisitor) on 13–18 millimetriä pitkä harmaakarvainen sarvijääriin (Cerambycidae) kuuluva kovakuoriaislaji. == Tuntomerkit == === Levinneisyys === Laji on yleinen koko Suomessa. == Elintavat == Kuoriaista tavataan yleensä havupuilta. Lajin toukat elävät kaarnan alla. Havukantojäärän toukat voi sekoittaa vahingollisten tukkijäärien (Monochamus) toukkiin. == Lähteet == == Aiheesta muualla == *Laji.fi: Havukantojäärä (Rhagium inquisitor) *Metsäntutkimuslaitos (Metla): Havukantojäärä (Rhagium inquisitor) *Viherympäristöliitto (VYL): Havukantojäärä *Ötökkätieto: Havukantojäärä (Rhagium inquisitor) *ITIS: Rhagium inquisitor *Bug Guide: Species Rhagium inquisitor - Ribbed Pine Borer *Centre for Agriculture and Biosciences International (CABI): Rhagium inquisitor *Pherobase: Semiochemicals of Rhagium inquisitor, the Ribbed pine borer Luokka:Sarvijäärät
Tammenkantojäärä

Tammenkantojäärä (Rhagium sycophanta) on sarvijääriin (Cerambycidae) kuuluva kovakuoriaislaji. == Tuntomerkit == === Levinneisyys === Lajia ei tavata Suomessa, vaan lähimmillään sitä tavataan Keski-Ruotsissa. == Elintavat == Aikuiset viihtyvät kukissa sekä käyvät puiden mahlalla. Lajin toukat elävät tammenkannoissa. == Lähteet == == Aiheesta muualla == *Laji.fi: Rhagium sycophanta *UniProt: Taxonomy - Rhagium sycophanta *University of Michigan, Animal Diversity Web (ADW): Rhagium sycophanta *PheroBase: Semiochemicals of Rhagium sycophanta Luokka:Sarvijäärät
Bob Cortner

Bob Cortner (16. huhtikuuta 1927 – 19. toukokuuta 1959Bob Cortner Dies of Head Injuries Suffered in Indianapolis Practice Run Youngstown Vindicator ) oli yhdysvaltalainen moottoriurheilija. Hän osallistui urallaan kahteen Formula 1:n MM-sarjaan kuuluneeseen Indianapolis 500 -kilpailuun vuosina 1958–59, mutta karsiutui molemmista. Cortner kuoli vuonna 1959 Indianapolis 500 -kilpailun harjoituksissa, kun hänen autonsa suistui ulos radalta ja törmäsi seinään. == Lähteet == Luokka:Yhdysvaltalaiset autourheilijat Luokka:Moottoriurheilussa surmansa saaneet kuljettajat Luokka:Vuonna 1927 syntyneet Luokka:Vuonna 1959 kuolleet
Nopea keltainen AB

Nopea keltainen AB on atsoväri, jolla oli E-koodi E105. Väri poistettiin ruoassa ja juomassa sallituista lisäaineista sekä E-koodiluettelostaEUR-Lex: Neuvoston direktiivi, annettu 6. huhtikuuta 1976, koska sen toksikologia osoitti sen haitalliseksi. Sen on epäilty aiheuttavan astmaa.Statement Of Hazardous Nature. Synonyms: ...Fast Yellow AB... pdf Nopea keltainen AB:tä valmistetaan sulfonoimallla 4-aminoatsobentseeniä. Ainetta käytetään esimerkiksi villan ja silkin värjäämiseen.. : == Katso myös == *Coloria #Fast yellow == Lähteet == == Aiheesta muualla == Luokka:Atsovärit
Mercedes de Acosta

Mercedes de Acosta (1. maaliskuuta 1893 – 9. toukokuuta 1968) oli yhdysvaltalainen kuubalaissyntyinen runoilija, näytelmäkirjailija ja muotisuunnittelija. Hänet kuitenkin tunnetaan parhaiten rakkaussuhteistaan moniin Hollywoodin näyttelijättäriin, muun muassa Marlene Dietrichiin, Greta Garboon, Alla Nazimovaan, Eva Le Gallienneen, Isadora Duncaniin, Katharine Cornelliin, Ona Munsoniin, Adele Astaireen ja Tallulah Bankheadiin. == Lähteet == == Aiheesta muualla == * * * Luokka:Yhdysvaltalaiset muotisuunnittelijat Luokka:Yhdysvaltalaiset runoilijat Luokka:Yhdysvaltalaiset näytelmäkirjailijat Luokka:Vuonna 1893 syntyneet Luokka:Vuonna 1968 kuolleet
Koululaiva

thumb|Suomen merivoimien Fabian Wrede -luokan koululaiva Wilhelm Carpelan Koululaiva on merimiesten kouluttamiseen tarkoitettu alus. Nimitystä käytetään erityisesti laivastoupseerien kouluttamiseksi suunnitelluista tai käytetyistä aluksista. Näitä ovat sekä meripalveluksessa olevat että vanhat koulutustiloina käytetyt alukset. == Aiheesta muualla == Luokka:Laivatyypit
Jan Platil

Jan Platil (s. 9. helmikuuta 1983 Kladno) on tšekkiläinen jääkiekkoilija, pelipaikaltaan puolustaja. Hän ehti edustaa alkukaudesta 2011-2012 SM- liigaseura Tapparaa try-out-sopimuksella. Platilin vaatima palkka oli kuitenkin liian suuri Tapparan maksettavaksi ja hän sai lähteä 10 pelatun liigapelin jälkeen. Siirtorajan kynnyksellä Platil teki loppukauden kattavan sopimuksen Lahden Pelicansin kanssa. == Lähteet == * * * Luokka:Tšekkiläiset jääkiekkoilijat Luokka:Ottawa Senatorsin varaamat pelaajat Luokka:Vuonna 1983 syntyneet Luokka:Elävät henkilöt
Tää hetki

Tää hetki on rap-artisti Puhuvan Koneen toinen studioalbumi. Sen julkaisi Rähinä Records 9. marraskuuta 2011.http://www.stara.fi/2011/10/14/puhuva-kone- julkaisee-esikoislevynsa/ Albumin kappaleesta "Hyvä kiertää" on julkaistu musiikkivideo. Video on kuvattu Helsingin Luonnontieteellisessä museossa. Albumi ylsi parhaimmillaan Suomen virallisen listan sijalle 26. == Kappaleet == # # # # # # # # # # # == Lähteet == Luokka:Puhuvan Koneen albumit Luokka:Elastisen tuottamat albumit Luokka:Sakke Aallon tuottamat albumit Luokka:Vuoden 2011 albumit